Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 762/11/8803	Košice II, 1.3.2012
EEČ : 2-64-39-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
	Obvinený ústne vyhlásil, že spáchal skutok, za ktorý je trestne stíhaný a že toto vyhlásenie vykonal slobodne, vážne, zrozumiteľne a určito, pričom sa za svoje protiprávne konanie poškodenej ospravedlnil a ubezpečil ju, že v budúcnosti sa protiprávneho konania voči jej osobe nedopustí.
	
	Poškodená  prehlasuje,  že jej postačuje ospravedlnenie zo strany obvineného a uistenie, že sa v budúcnosti protiprávneho konania voči jej osobe nedopustí.
	
	Obvinený zložil na účet Okresnej prokuratúry XXXXX II čiastku vo výške 80 Eur, doklad o zaplatení tvorí prílohu tohto zmieru. Z uvedenej peňažnej sumy určenej na všeobecne prospešné účely patrí štátu na peňažnú pomoc obetiam trestnej činnosti 50 %,  kde obvinený so súhlasom poškodenej určil 50 %   t.j.  40 Eur. a 50 %   t.j.  40 Eur. určil na účet XXXXX XXXXX, XXXXX
	
	Poškodená prehlasuje, že súhlasí so zmierom a vyhlasuje, že týmto sú jej nároky v tejto veci celkom uspokojené
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX.

Skutková veta: 
	v období od 8.6.2011 do 25.9.2011 prostredníctvom sociálnej siete XXXXX kontaktoval poškodenú XXXXX, hrubo ju urážal, pričom sa jej v textových správach vyhrážal fyzickou likvidáciou slovami /uvedenými v textových správach na sociálnej sieti XXXXX dňa 25.9.2011 v čase o 07.18 hod. a o 07.19 hod./ „...vyhýbaj sa mi, lebo ti odkopnem hlavu, keď ťa stretnem..., „...vyhýbaj sa mi, lebo ti odkopnem tvoju hlúpu hlavu..., čím u poškodenej vzbudil dôvodnú obavu o svoj život a zdravie a presvedčenie, že svoje vyhrážky aj naozaj splní.

Odôvodnenie: 
	Uznesením povereného príslušníka PZ, Obvodného oddelenia  XXXXX - XXXXX sp. zn. ČVS : ORP - XXXXX  zo dňa 7.11.2011 bolo podľa §§ 199 ods. 1, 206 ods.1  Trestného poriadku začaté trestné stíhanie a súčasne vznesené obvinenie XXXXX pre prečin nebezpečné vyhrážanie podľa § 360 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a  poškodená XXXXX  uzavreli dňa 13.2.2012 za prítomnosti probačného a mediačného úradníka na Okresnom súde XXXXX II dohodu o zmieri, v rámci ktorej poškodená nežiada žiadnu náhradu škody, žiada však  ospravedlnenie  od obvineného a prísľub do budúcna, že sa z jeho strany nebude takéto konanie opakovať.
	
Obvinený slobodne, vážne, zrozumiteľne a  určito vyhlásil, že spáchal skutok, za ktorý je stíhaný, svoje konanie oľutoval, poškodenej sa ospravedlnil a  prisľúbil jej, že takéto konanie sa už nebude v budúcnosti opakovať.

	Dňa 13.12.2011 obvinený XXXXX zložil na depozitný účet Krajskej prokuratúry XXXXX  č. XXXXX peňažnú sumu vo výške 80 Eur určenú na peňažnú pomoc obetiam trestnej činnosti vo výške 40 Eur. a  40 Eur. určil na účet XXXXX XXXXX, XXXXX.

Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor